PRVA SREDNJA ŠKOLA

BELI MANASTIR

Beli Manastir, Školska 3

KLASA: 602-01/18-02

URBROJ:2100/22-01-18-8

ZAPISNIK

7. sjednice Školskog odbora održane 02.05.2018. godine s početkom u 13:15 sati.

Nazočni: Spasa Mužinić, Dražen Miser, Mario Širić, Štefan Križman, Dubravka Bartolić, Kristina Prakatur Golubov – članovi, te Marko Ilijašev – ravnatelj.

Izostao Srećko Ivković.

Predsjednica pozdravlja nazočne, otvara sjednicu i predlaže

DNEVNI RED

1. Usvajanje zapisnika 6. Sjednice
2. Izmjene i dopune Pravilnika o radu
3. Utvrđivanje Prijedloga Odluke o godišnjim troškovima školovanja kandidata iz zemalja izvan Europske Unije
4. Razno

Izmjena i dopuna Dnevnog reda nema te se prelazi na pojedine točke.

Ad. 1

Zapisnik 6. Sjednice jednoglasno je usvojen kao u pisanom obliku bez primjedaba i dopuna.

Ad. 2

U Pravilniku o radu Prve srednje škole Beli Manastir od 15.01.2015. mijenja se članak 43. i glasi:  
„Trajanje godišnjeg odmora utvrđuje se tako da se na minimalan broj dana utvrđenih Zakonom o radu dodaju dani kako slijedi:

1. Prema uvjetima rada

* Rad na poslovima s otežanim uvjetima rada 2 dana
* Rad u smjenama, dvokratni rad, … 2 dana
* Za poslove razrednika 1 dan
* Za rad u više programa 1 dan
* Za rad s učenicima s teškoćama u razvoju 2 dana
* Za rad u dvije škole 1 dan

1. Prema složenosti poslova

* Poslovi I. vrste 4 dana
* Poslovi II. vrste 3 dana
* Poslovi III. vrste 2 dana
* Ostali poslovi 1 dan

1. Prema dužini radnog staža

* 5 – 15 godina 2 dana
* 15 – 25 godina 3 dana
* 25 – 35 godina 4 dana
* Preko 35 godina 5 dana

1. Prema posebnim socijalnim uvjetima

* Roditelju, posvojitelju ili staratelju s jednim 2 dana  
  malodobnim djetetom
* Roditelju, posvojitelju ili staratelju za svako 1 dan  
  malodobno dijete još po
* Roditelju, posvojitelju ili staratelju djeteta s 3 dana  
  teškoćama u razvoju
* Samohranom roditelju još po 1 dan
* Sudioniku Domovinskog rata 1 dan

1. Prema doprinosu u radu

* Ako ostvaruje izvrsne rezultate 3 dana
* Ako je vrlo uspješan 2 dana
* Ako je uspješan 1 dan

1. Prema invaliditetu

* Osobe s invaliditetom procijenjenom invalidnošću od 25 – 50% 2 dana
* Osobe s invaliditetom procijenjenom invalidnošću preko 50% 4 dana

Radnik koji se prvi puta zaposli ili koji ima prekid između dva radna odnosa duži od 8 dana, stječe pravo na godišnji odmor nakon 6 mjeseci neprekidnog rada kod tog poslodavca.

Radnik koji nije ispunio uvjete za stjecanje prava na godišnji odmor na način propisan st.2. ovog članka ima pravo na razmjerni dio godišnjeg odmora koji se utvrđuje u trajanju od jedne dvanaestine godišnjeg odmora na koji bi ostvario pravo, za svaki mjesec trajanja radnog odnosa.

Radnik koji odlazi u mirovinu ima pravo na puni godišnji odmor za tu godinu.

Odluka stupa na snagu danom donošenja.“

Odluka o izmjenama članka 43. Pravilnika o radu donesena je jednoglasno.

Ad. 3

Na temelju Pravilnika o elementima i kriterijima za izbor kandidata za upis u prvi razred srednje škole „NN broj 49/15 i 47/17“ u školu se kao učenici mogu upisati i strani državljani po određenim uvjetima koji vrijede za strane državljane iz zemalja Europske Unije. Posebni su kriteriji za strane državljane izvan zemalja Europske Unije. Odluku o troškovima školovanja tih učenika donosi osnivač školske ustanove na prijedlog Školskog odbora.

Sukladno tome predlaže se odluka o troškovima školovanja kandidata stranih državljana izvana zemalja Europske Unije:

1. Utvrđuju se godišnji troškovi školovanja u iznosu 2.500,00 kuna.
2. Troškovi školovanja uključuju: upisninu, troškove razrednih, razlikovnih dopunskih ispita kao i troškove izvođenja praktične nastave, laboratorijskih vježbi, pripremanje materijala za ispite.
3. Odluka se dostavlja osnivaču radi daljnjeg postupanja.“

Primjedaba nema. Jednoglasno usvojen prijedlog Odluke.

Ad. 4

Nema predmeta rasprave.

Dovršeno u 13:45 sati.

Predsjednica Školskog odbora

Spasa Mužinić,prof.